பாந்தெரினே

பாந்தெரினே (Pantherinae) என்பது பெலிடே குடும்பத்தில் உள்ள ஒரு துணைக் குடும்பமாகும். இதனை 1917-ல் ரெஜினால்ட் இன்னசு போகாக் என்பவரால் முதன்முதலில் பாந்தெரா பேரினத்துடன் விவரிக்கப்பட்டது. இது 9.32க்கும் 4.47 மில்லியன் ஆண்டுகளுக்கு இடையில் பாந்தரினே என பொதுவான மூதாதையரிடமிருந்து மரபணு ரீதியாக வேறுபட்டது.

சிறப்பியல்புகள் 
பாந்தெரினே குடும்பத்தினைச் சார்ந்த சிற்றினங்கள் மீள் தசைநாண்கள் கொண்ட ஒரு முழுமையற்ற எலும்புகள் கொண்ட குரல்வளை எலும்பால் வகைப்படுத்தப்படுகின்றன. இவை தட்டையான ரைனேரியத்தை கொண்டுள்ளன. இது மூக்கின் முதுகுப் பக்கத்தை மட்டுமே அடையும். நாசிக்கு இடையே உள்ள பகுதி குறுகியது மற்றும் நாசித்துளையில் உள்ளதைப் போலப் பக்கவாட்டாக நீட்டிக்கப்படவில்லை.

பாந்தெரா பேரினங்கள் தடிமனான சீதமென்சவ்வு புறணியுடன் கூடிய ஒற்றை, வட்டமான, குரல் மடிப்பு, ஒரு பெரிய குரல் தசை மற்றும் நீண்ட மற்றும் குறுகிய சவ்வுகளுடன் கூடிய பெரிய கிரிகோதைராய்டு தசை ஆகியவற்றைக் கொண்டுள்ளன. பத்தொன்பது மி.மீ. அளவினை விட நீளமான குரல் மடிப்பு பனிச்சிறுத்தையைத் தவிர மற்ற அனைத்தையும் கர்ஜனை செய்ய உதவுகிறது. ஏனெனில் இது மி.மீ. என்ற குறுகிய குரல்வளையைக் கொண்டுள்ளது. காற்றோட்டத்திற்குக் குறைந்த எதிர்ப்பை வழங்குகிறது. இந்த வேறுபாடு காரணமாக அன்சியா பேரினத்தில் இதனைத் தக்கவைக்க முன்மொழியப்பட்டது.

வகைப்பாட்டியல் 
போக்காக் முதலில் பேந்தெரினேவில் பேந்தெரா மற்றும் அன்சியா பேரினங்களைக் கொண்டதாக என்று வரையறுத்தார். இன்று, அன்சியா, பாந்தெரா பேரினத்தின் கீழ் உட்பட்டதாகவும், நியோபெலிசு பேரினமும் சேர்க்கப்பட்டுள்ளது.

வாழும் பேரினங்கள் 
பாரம்பரிய தோற்றவமைப்பு வகைப்பாட்டின் படி தொகுக்கப்பட்ட பாந்தெரனாவில் உள்ள உயிரலகினை பின்வரும் அட்டவணை காட்டுகிறது. தன்நிறப்புரி, எக்சு. டி. என். ஏ., ஒய். டி. என். ஏ. மற்றும் இழைமணிகளின் டி ஆக்சி-ரைபோநியூக்லியிக் காடி மரபணுப் பிரிவு இருதரப்பு அணுக்கரு மரபணுக்களின் பகுப்பாய்வு அடிப்படையில் மதிப்பீடுகள்.  இருதரப்பு அணுக்கரு மரபணுக்களின் பகுப்பாய்வு அடிப்படையில் மதிப்பீடுகளின் அடிப்படையில், பாந்தரினே மரபணுவமைப்பு மதிப்பிடப்பட்ட மரபணு வேறுபாடு நேரங்கள் மில்லியன் ஆண்டுகளுக்கு முன்பு (mya) எனக் குறிக்கப்படுகின்றன.

பரிணாமம் 
பெலிடே மயோசீனின் பிற்பகுதியில் மத்திய ஆசியாவில் தோன்றியது. துணைக் குடும்பமான பாந்தெரினே 14.45க்கும் 8.38 மில்லியன் ஆண்டுகளுக்கு முன்னர் பெலிடேவிலிருந்து பிரிந்தது. பல புதைபடிவ பாந்தெரா சிற்றினங்கள் விவரிக்கப்பட்டுள்ளன:

 பாந்தெரா பிளைதே (Panthera blytheae) என்பது அறியப்பட்ட பழமையான சிற்றினமாகும். இது 5.95 4.1 மில்லியன் ஆண்டுகளுக்கு முன்பு வாழ்ந்திருக்கலாம்.
 பாந்தெரா பேலியோசினென்சிசு இரண்டு முதல் மூன்று மில்லியன் ஆண்டுகளுக்கு முன்பு வட கிழக்கு ஆசியாவில் ஆரம்பக்கால பிலிசுடோசீனில் வாழ்ந்தது.
 பாந்தெரா டான்சுகை (Panthera zdanskyi) 2.55 முதல் 2.16 மில்லியன் ஆண்டுகளுக்கு முன்பு.
 பாந்தெரா கோமாசூஎக்னென்சிசு (Panthera gombaszoegensis) சுமார் 2 முதல் 0.3 மில்லியன் ஆண்டுகளுக்கு முன்னர் ஐரோப்பாவில் வாழ்ந்தது.
 பாந்தெரா யங்கி பிலிசுடோசினில் சுமார் 0.69க்கும் 0.42 மில்லியன் ஆண்டுகளுக்கு முன்னர் சீனாவில் வாழ்ந்தது.
 ஐரோப்பாவில் சுமார் 450,000 முதல் 14,000 ஆண்டுகளுக்கு முன்பு மூன்றாவது குரோமேரியன் இடைப் பனிப்பாறை பகுதியில்  வாழ்ந்த பாந்தெரா இசுபெலியா. 
 340,000 முதல் 11,000 ஆண்டுகளுக்கு முன்பு பிலிசுடோசின் மற்றும் ஆரம்பக்கால ஹோலோசீன் காலத்தில் வட அமெரிக்காவில் வாழ்ந்த பாந்தெரா அட்ராக்சு.
 பாந்தெரா ஷாவி தென்னாப்பிரிக்காவில் வாழ்ந்த சிங்கம் போன்ற பூனை. இது பிலிசுடோசீனின் ஆரம்பக்காலத்தில் வாழ்ந்திருக்கலாம்.
 பிலிசுடோசீன் காலத்தில், மெக்சிகோவில் உள்ள யுகடான் தீபகற்பத்தில் வாழ்ந்த பாந்தெரா பலாமாய்டுசு.

பெலிடே குடும்ப இழைமணிகளின் டி ஆக்சி-ரைபோநியூக்லியிக் காடியின் மரபணு தனித்துவமான குறிப்பான்களை கொண்டுள்ளதற்கான சான்றுகள் உள்ளன.

டி. என். ஏ. அடிப்படையிலான ஆய்வின் முடிவுகள், புலி (பாந்தெரா டைகிரிசு) முதலில் கிளைத்ததாகவும், அதைத் தொடர்ந்து ஜாகுவார் (பா. ஓன்கா), சிங்கம் (பா. லியோ), பின்னர் சிறுத்தை (பா. பார்டசு) மற்றும் பனிச்சிறுத்தை (பா. யுனிகா) தோன்றின என்றும் குறிப்பிடுகின்றன.

பெலிசு பாமிரி, முன்பு மெட்டெய்லூரசு என்று குறிப்பிடப்பட்டது. இப்போது தற்போதுள்ள பாந்தெரனாவின் உறவினராகக் கருதப்படுகிறது.

மேலும் பார்க்கவும் 

 பெரிம் பூனை
 பெலிட்களின் பட்டியல்

மேற்கோள்கள்

வெளி இணைப்புகள் 

  

பாலூட்டிக் குடும்பங்கள்